Diari Oficial de la Generalitat Valenciana


Sumari del DOGV 987, del 19-01-1989 (1989/800911)

ORDRE de 28 de desembre de 1988, de la Conselleria de Treball i Seguretat Social, per la qual es convoquen i regulen les ajudes per a la Promoció de l'Ocupació Autònoma.
-------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/12/28/(1)/dof/vci/html**

### Dades del document

Número de DOGV
:   987

Data del DOGV
:   19-01-1989

Secció del DOGV
:   DISPOSICIONS GENERALS

Número del document
:   1989/800911


Data del document
:   28-12-1988

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 28 de desembre de 1988, de la Conselleria de Treball i Seguretat Social, per la qual es convoquen i regulen les ajudes per a la Promoció de l'Ocupació Autònoma.  
L?Ordre de 13 de Maig de 1987 de la Conselleria de Treball i Seguretat Social (DOGV 22-5-87), convocava i regulava les ajudes, a l?àmbit de la Comunitat Valenciana, que per a la promoció de l?ocupació autònoma establí l?Ordre del Ministeri de Treball i Seguretat Social de 21 de Febrer de 1986 (BOE 27.2.86).  
Comprovada la seua eficàcia fou prorrogada per a l?exercici de 1988 per l?Ordre de la mateixa Conselleria de 8 d'abril d'enguany, per bé que amb una modificació substancial, la gestió, a més, de les rendes de subsistència, que destinades a desocupats menors de 25 anys, i cofinançades pel Fons Social Europeu, fou transferida per O.M. de 26 de Març de 1988 (BOE 29.3.88).  
D'altra banda la posterior aprovació per FSE d'un programa dirigit a facilitar la integració laboral de la dona a través de l'autoocupació obligà a fer la pertinent modificació normativa a fi d'adequar l?Ordre de 8 d'abril abans esmentada per tal d'inserir en aquesta les noves ajudes.  
Per tot això exposat, i atés que es manté la previsió dels programes a aprovar per a l'any 1989 pel FSE i la necessària refosa de les diverses normes publicades en el transcurs de 1988, es fa avinent la promulgació d'una disposició per aquesta Conselleria per a regular eficaçment les ajudes que es convoquen per a la promoció de l?ocupació autònoma.  
En atenció d'aquests motius, i fent ús de les facultats que cm confereix la Llei 5/1983 de 30 de Desembre de Govern Valencià (DOGV 30.12.83) i el Decret 36/1988, de 21 de març (DOGV de 13.4) del Consell de la Generalitat Valenciana pel qual s'aprova el Reglament orgànic i funcional de la Conselleria de Treball i Seguretat Social,  
ORDENE:  
Article primer. Ajudes.  
S'estableix, en l?àmbit de la Comunitat Valenciana, un Programa de Promoció de l?Ocupació Autònoma que té com a objecte promoure i ajudar a finançar projectes que faciliten la constitució com a treballadors «autònoms» o treball pel seu compte a persones que figuren inscrites com a desocupades en les Oficines de Col·locació.  
Amb aqueix fi, la Conselleria de Treball i Seguretat Social podrà concedir les ajudes següents:  
a) Subvencions a fons perdut o «rendes de subsistència» que contribuesquen a garantir uns ingressos mínims a l?inici de l'activitat.  
b) Subvencions per tal de reduir els interessos de crèdits específics.  
c) Ajudes per a assistència tècnica.  
Article segon. Subvencions a fons perdut o «rendes de subsistència».  
1. Es podran concedir subvencions per una sola vegada de fins dues-centes cinquanta mil pessetes (250.000 PTA) que contribuesquen a garantir durant l?inici de l'activitat uns ingressos mínims a aquelles persones desocupades menors de 25 anys, inscrites com a aturades en les Oficines de Col·locació, o majors d'aquesta edat que romanguen, si més no, un any en aqueixa situació.  
A fi d'accedir a aquestes ajudes hauran, a més, de reunir un dels requisits següents: haver obtingut el pagament únic de prestació per desocupació o tenir concedida la subvenció d'interessos assenyalada en l'article anterior.  
2. Les ajudes indicades en el punt anterior podran ser incrementades per a determinats col·lectius, en un 100% en el supòsit que els programes presentats a l?efecte siguen aprovats pel Fons Social Europeu. En aquest cas serà suficient la Resolució motivada de l?òrgan competent per a la concessió d'aquestes ajudes.  
Article tercer Subvencions financeres.  
1. La Conselleria de Treball i Seguretat Social podrà concedir subvencions financeres de fins 6 punts, com a màxim, del tipus d'interés fixat per l'Entitat de Crèdit que concedisca el préstec al beneficiari. Aquestes subvencions calculades com si es meritaren cada any de la duració del préstec, inclós el possible període de mancança, es lliuraran directament i d'una sola vegada a l?entitat creditícia i es destinaran a l'amortització parcial del principal.  
2. Els préstecs per tal de ser subvencionables, hauran de ser concedits per Entitats de Crèdit que tinguen subscrit, amb aqueix fi, un conveni amb el Ministeri de Treball i Seguretat Social, amb la Conselleria de Treball i Seguretat Social o signat un conveni març amb la Generalitat Valenciana, i tindran com a destinació el finançament d'inversions per a l?establiment com a treballadors «autònoms» o treball pel seu compte.  
3. Els préstecs subvencionats no podran ser objecte de cancel·lació durant el primer any de vida. Si es fa així el prestatari estarà obligat a reintegrar a la Generalitat Valenciana la totalitat de la subvenció percebuda. Si la cancel·lació es produïa una vegada transcorregut aquest any, el reintegrament ho serà de la part de subvenció no meritada.  
Article quart. Subvencions per assistència tècnica.  
Les ajudes per a assistència tècnica tindran com a finalitat subvencionar estudis de viabilitat i/o assessorament que faciliten l'autoocupació. No tindran aquesta consideració aquells treballs l?objectiu dels quals siga la tramitació d'autoritzacions d'índole administrativa.  
Aquestes ajudes podran ser concedides d'ofici, quan l?estudi de l?expedient ho demane, o a instància de part. En aquest últim cas la subvenció concedida no podrà excedir del 50% del cost de l?estudi presentat.  
L?assistència tècnica es prestarà per empreses o persones físiques especialitzades que reunesquen garanties de solvència professional.  
Article cinqué. Resolució.  
La concessió o denegació de les ajudes regulades en aquesta Orden correspondrà als Directors Territorials de la Conselleria de Treball i Seguretat Social, qui dictaran la Resolució avinent en un termini de 30 dies. Abans de resoldre en podran demanar els informes que consideren oportuns.  
La Resolució adoptada es notificarà als interessats, amb la tramesa, en el cas de les subvencions financeres assenyalades en l'article tercer, de còpia d'aquesta a l?entitat creditícia que hagués concedit el préstec al beneficiari.  
Article sisé. Pagament.  
Notificada la Resolució per la qual es concedeix la subvenció sol·licitada, perquè es faça efectiu el pagament els beneficiaris hauran d'acreditar en el termini de 30 dies l?inici de l'activitat laboral per compte propi i, si s'escau, l'alta en el corresponent Règim Especial de la Seguretat Social.  
2. En les subvencions atorgades per assistència tècnica haurà d'aportar-se així mateix, en el termini indicat, la minuta o factura dels serveis prestats així com l'estudi o treball objecte de la subvenció.  
3. De no realitzar aquestes acreditacions en el termini indicat s'entendrà que els sol·licitants renuncien als beneficis que els foren concedits, tret de causa de força major degudament justificada.  
Article seté. Normes de Procediment.  
1. Les persones desocupades que desitgen acollir-se als beneficis establits en aquesta Ordre hauran de sol·licitar-ho davant la Direcció Territorial de la Conselleria de Treball i Seguretat Social corresponent, per raó del domicili del peticionari, en els models que, amb aqueix fi, facilitaran aquestes.  
Les instàncies de sol·licitud aniran acompanyades de la documentació que s'hi indique. En el suposat que l'expedient estiga incomplet es demanarà a l'interessat perquè, segons l'article 71 de la Llei de Procediment Administratiu, ho complete en el termini de 10 dies.  
2. Les sol·licituds de la subvenció financera indicada en l'article tercer hauran de formular-se amb posterioritat a la petició del préstec objecte d'aquesta.  
De banda de les Direccions Territorials es remetrà còpia de la citada sol·licitud a l'entitat creditícia on el peticionari haja sol·licitat el préstec, la qual, al seu torn, certificarà la concessió o no d'aquest, indicant les seus característiques: termini, mancança, període d'amortització, tipus d'interés, etc.  
3. Totes les sol·licituds de subvenció hauran de fer-se inexcusablement amb caràcter previ a l?inici de l'activitat laboral, llevat d?allò assenyalat en el punt següent:  
4. Les persones que reunesquen els requisits establits en aquesta disposició i que pretenguen d'acollir-se als seus beneficis, i que hagen iniciat llur activitat laboral amb anterioritat a l?entrada en vigor, hauran de formular la sol·licitud de subvenció en el termini improrrogable de 30 dies, comptats a partir de l?endemà de la publicació al DOGV.  
5. El termini de presentació de sol·licituds de subvenció finalitzarà el 31 d'octubre de 1989.  
DISPOSICIONS ADDICIONALS  
Primera  
Els préstecs subvencionats a què fa referència l'article 3.2 d'aquesta Ordre, seran els formalitzats amb les Caixes d'Estalvis adherides al Conveni subscrit el 24 de juliol de 1985. entre el Ministeri de Treball i Seguretat Social i la Confederació Espanyola de Caixes d'Estalvis, sense perjudici de les modificacions posteriors que pogueren produir-s'hi. Igualment podran ser objecte de subvenció els préstecs formalitzats amb aquelles entitats de crèdit que hagen subscrit a l'efecte l'oportú conveni amb la Conselleria de Treball i Seguretat Social, o amb la Generalitat Valenciana.  
Segona  
D'acord amb el que disposa l'Ordre de 28 d?abril de 1986 del Ministeri d'Economia i Hisenda, serà requisit indispensable per part dels beneficiaris de les subvencions, el compliment de llurs obligacions fiscals i tributàries.  
Tercera  
Les subvencions establides en aquesta Ordre es concediran sempre que hi haja disponibilitat pressupostària per a atendre-les.  
En cap cas s'imputaran les sol·licituds desestimades per aquesta causa a exercicis econòmics posteriors, llevat d'autorització expressa del Consell de la Generalitat Valenciana.  
DISPOSICIONS FINALS  
Primera  
Es faculta la Direcció General d'Ocupació i Cooperació per a dictar les instruccions i normes que calguen per tal d'executar el que s'ha disposat en aquesta Ordre.  
Segona  
Aquesta Ordre vigirà l'endemà de la publicació al DOGV i tindrà efecte des del dia 1 de gener de 1989.  
València, 28 de desembre de 1988.  
El Conseller de Treball i Seguretat social,  
MIQUEL DOMENECH I PASTOR


Còpia Permalink ELI